CELEX: 22013D0149
Language: el
Date: 2013-03-06 00:00:00
Title: 2013/149/ΕΕ: Απόφαση αριθ. 1/2013 της Επιτροπής των Πρέσβεων ΑΚΕ-ΕΕ, της 6ης Μαρτίου 2013 , για τον διορισμό των μελών του διοικητικού συμβουλίου του Κέντρου για την Ανάπτυξη των Επιχειρήσεων (ΚΑΕ)

23.3.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 84/28
            
         ΑΠΌΦΑΣΗ αριθ. 1/2013 ΤΗΣ ΕΠΙΤΡΟΠΉΣ ΤΩΝ ΠΡΈΣΒΕΩΝ ΑΚΕ-ΕΕ
   της 6ης Μαρτίου 2013
   για τον διορισμό των μελών του διοικητικού συμβουλίου του Κέντρου για την Ανάπτυξη των Επιχειρήσεων (ΚΑΕ)
   (2013/149/ΕΕ)
   Η ΕΠΙΤΡΟΠΗ ΤΩΝ ΠΡΕΣΒΕΩΝ ΑΚΕ-ΕΕ,
   Έχοντας υπόψη τη συμφωνία εταιρικής σχέσης μεταξύ των μελών της ομάδας των κρατών της Αφρικής, της Καραϊβικής και του Ειρηνικού, αφενός, και της Ευρωπαϊκής Κοινότητας και των κρατών μελών της, αφετέρου, η οποία υπεγράφη στο Κοτονού στις 23 Ιουνίου 2000 (1), όπως τροποποιήθηκε για πρώτη φορά στο Λουξεμβούργο στις 25 Ιουνίου 2005 (2) και για δεύτερη φορά στην Ουαγκαντούγκου, στις 22 Ιουνίου 2010 (3), και ιδίως το άρθρο 2 παράγραφος 6 του παραρτήματος III,
   Έχοντας υπόψη την απόφαση αριθ. 8/2005 της Επιτροπής των Πρέσβεων ΑΚΕ-ΕΚ, της 20ής Ιουλίου 2005, σχετικά με το καταστατικό και τον κανονισμό εσωτερικής λειτουργίας του Κέντρου Ανάπτυξης Επιχειρήσεων (ΚΑΕ) (4), και ιδίως το άρθρο 9 παράγραφος 1,
   Εκτιμώντας τα ακόλουθα:
   
               (1)
            
            
               Στο άρθρο 9 του καταστατικού και του κανονισμού εσωτερικής λειτουργίας του Κέντρου για την Ανάπτυξη των Επιχειρήσεων (ΚΑΕ), που θεσπίσθηκαν με την απόφαση αριθ. 8/2005 της Επιτροπής των Πρέσβεων ΑΚΕ-ΕΚ, ορίζεται ότι ανατίθεται στην Επιτροπή των Πρέσβεων να διορίσει τα μέλη του διοικητικού συμβουλίου για περίοδο πέντε ετών.
            
         
               (2)
            
            
               Η θητεία των μελών του διοικητικού συμβουλίου του Κέντρου για την Ανάπτυξη των Επιχειρήσεων, μετά την τροποποίησή της από την απόφαση αριθ. 3/2009 της Επιτροπής των Πρέσβεων ΑΚΕ-ΕΚ (5), λήγει στις 6 Μαρτίου 2013.
            
         
               (3)
            
            
               Θα πρέπει να εξασφαλισθεί η σταθερότητα και η συνέχεια του ΚΑΕ, λαμβάνοντας υπόψη ότι η διαχείρισή του εξασφαλίζεται από προσωρινό διευθυντή,
            
         ΑΠΟΦΑΣΙΖΕΙ:
   Άρθρο 1
   Η θητεία των τωρινών μελών του διοικητικού συμβουλίου του Κέντρου για την Ανάπτυξη των Επιχειρήσεων παρατείνεται για περίοδο 6 μηνών, η οποία θα λήξει στις 6 Σεπτεμβρίου 2013.
   Ως εκ τούτου, τα μέλη του διοικητικού συμβουλίου του Κέντρου για την Ανάπτυξη των Επιχειρήσεων είναι οι:
   
               —
            
            
               κ. Ibrahim IDDI ANGO
            
         
               —
            
            
               κ. Adrien SIBOMANA
            
         
               —
            
            
               κα Valerie Patricia VEIRA
            
         
               —
            
            
               κ. Bayo AKINDEINDE
            
         
               —
            
            
               κ. Giovannangelo MONTECCHI PALAZZI
            
         
               —
            
            
               κα Vera VENCLIKOVA.
            
         Άρθρο 2
   Η παρούσα απόφαση αρχίζει να ισχύει την ημερομηνία έκδοσής της.
   
      Βρυξέλλες, 6 Μαρτίου 2013.
      
         
            Για την Επιτροπή των Πρέσβεων ΑΚΕ-ΕΕ
         
         
            Ο Πρόεδρος
         
         R. MONTGOMERY
      
   
   
      (1)  ΕΕ L 317 της 15.12.2000, σ. 3.
   
      (2)  Συμφωνία για τροποποίηση της συμφωνίας εταιρικής σχέσης μεταξύ των μελών της ομάδας των κρατών της Αφρικής, της Καραϊβικής και του Ειρηνικού, αφενός, και της Ευρωπαϊκής Κοινότητας και των κρατών μελών της, αφετέρου, η οποία υπεγράφη στην Κοτονού στις 23 Ιουνίου 2000 (ΕΕ L 209 της 11.8.2005, σ. 27).
   
      (3)  Συμφωνία για την τροποποίηση για δεύτερη φορά της συμφωνίας εταιρικής σχέσης μεταξύ των μελών της ομάδας κρατών της Αφρικής, της Καραϊβικής και του Ειρηνικού αφενός, και της Ευρωπαϊκής Κοινότητας και των μελών της αφετέρου, η οποία υπεγράφη στο Κοτονού στις 23 Ιουνίου 2000, όπως τροποποιήθηκε για πρώτη φορά στο Λουξεμβούργο στις 25 Ιουνίου 2005 (ΕΕ L 287 της 4.11.2010, σ. 3).
   
      (4)  ΕΕ L 66 της 8.3.2006, σ. 16.
   
      (5)  ΕΕ L 171 της 1.7.2009, σ. 36.